Gandia celebra el Dia Internacional de la Dansa
27 abril 2018

## Gandia celebra el Dia Internacional de la Dansa27 abril 2018Última actualització: 14 juliol 2025

![](../gestion/img/Dia-internacional-de-la-danza.jpg)  
  

**Gandia, 27 d’****abril 2018.- Joan Muñ****oz**, regidor delegat de Cultura, ha anunciat en roda de premsa, que Gandia celebrarà el Dia Internacional de la Dansa el pròxim 12 de maig. "_Tot i que el dia Internacional de la dansa_ _é__s hui 27 d'abril, la celebració_ _es trasllada al dissabte 12 de maig perquè_ _no coincidisca amb els actes del Cortoons_" ha postil·lat el regidor.

Després de l'èxit de la iniciativa del Dia Mundial del Teatre, les activitats previstes seguiran el mateix format, i aproparan als veïns i visitants de la ciutat la pràctica totalitat de les disciplines de la dansa pels carrers del Centre Històric.

Cinc escoles de Dansa de Gandia oferiran una mostra de dansa al llarg del passeig Germanies i la plaça del Rei Jaume I (plaça dels colomets) a partir de les 18.00 hores al passeig i plaça Rei Jaume I, i a partir de les 20.00 hores, cadascuna de les escoles interpretarà alguna de les seues coreografies al Teatre Serrano. Totes les activitats estaran obertes al públic i seran gratuïtes "Amb la celebració del dia de la dansa aconseguim donar visibilitat a la dansa de la mà de les escoles Ballem o que?; Ballet Rapsòdia, Escola de Dansa; Escola-Taller de Dansa Sonsoles Borja; Esther López Dansa i La Clave del Cuatro" va concloure Muñoz.

[Twittear](https://twitter.com/share)